Trolejbusová doprava v Hradci Králové

V Hradci Králové je od roku 1949 v prevádzke sieť trolejbusovej dopravy.

 Dejiny 
náhľad|Trolejbus Škoda 9Tr v Hradci Králové
náhľad|Trolejbus Škoda 21TrAC
náhľad|Trolejbus Škoda 30Tr SOR s dieselovým agregátom

 Začiatky prevádzky 
V roku 1947 vtedajší Jednotný národný výbor zadal projekty pre výstavbu trolejbusovej siete. V Hradci nikdy nejazdili električky (hoci sa o nich pôvodne uvažovalo,) ako v mnohých iných mestách, kde dnes trolejbusy jazdia; v prvej polovici minulého storočia sa totiž mesto venovalo skôr výstavbe nových štvrtí než doprave. Prvá trolejbusová trať, ktorá bola otvorená 2. mája 1949, sa stavala jediný rok a viedla od královohradeckej hlavnej stanice cez Ulrichove námestie a Pražský most do Nového Hradca Králové. Ešte toho istého roku bola sprevádzkovaná ďalšia trať, odbočujúca pri známom Pražskom moste a vedúca na Slezské Předměstí.

 Od 50. rokov k Nežnej revolúcii 
Postupne boli sprevádzkované aj ďalšie trate, takže v roku 1952 už bol dokončený okruh okolo centra mesta. Ku koncu roka 1958 sa začala prevádzka aj na novej trati do Malšovic, ďalší rok bola zobojsmernená trať v Sliezskom predmestí, kde vznikla nová konečná Cihelna. V tejto dobe dosiahli trolejbusy v meste svojho najväčšieho rozsahu, v prevádzke jazdili trolejbusy typov Škoda 7Tr, 8Tr a 9Tr. V roku 1965 postavili ešte trať na sídlisko Sever a potom nastal útlm - MěNV Hradca Králové sa rozhodol sieť zrušiť. Prvou zrušenou traťou sa stal úsek na Gočárovej triede (prevádzka tu bola obnovená až v 90. rokoch), nedlho potom nasledovali ďalšie. V 70. rokoch sa vďaka dobrému stavu trolejbusovej siete a čiastočne aj vďaka ropnej kríze útlm zastavil a začala postupná modernizácia všetkých tratí.

 Od 90. rokov do súčasnosti 
V súvislosti so zmenou spoločenských pomerov a tiež vďaka rekonštrukcii jednotlivých hradeckých mostov sa začala trolejbusová sieť opäť rozširovať. Novo bol zatrolejovaný juhozápadný úsek II. cestného okruhu pre linku na Nový Hradec Králové. Obnovená bola nielen trať na Gočárovej triede, ale aj ostatné trate, ktoré boli v 60. rokoch zrušené. 

Od roku 1994 bol v královohradeckej trolejbusovej sieti unikát - trolejbus s vlečným vozom s prídavným dieselovým agregátom, ktorý obsluhoval trať do Klukov, kam nevedie trolejové vedenie. V roku 2001 získalo mesto nízkopodlažný trolejbus Škoda 21TrACI so vstavaným agregátom, ktorý nezatrolejovaný úsek obsluhoval do júna 2012. Potom ho nahradil, v rámci obnovy vozového parku, trolejbus Škoda 30Tr SOR s dieselovým agregátom. 

Okolo roku 2014 sa uvažovalo o výstavbe tratí do štvrte Farářství a obnove zrušených úsekov na Sliezskom Predmestí, z čoho ale kvôli rozmachu elektrobusov u hradeckého DP nakoniec zišlo.

Realizácie sa vo februari 2019 dočkala len krátka odbočka z chrbticovej trate na Nový Hradec Králové na slučku Pod Strání, nachádzajúca sa v sídlisku Moravské Predmestí. Tohto úseku využíva novo vzniknutá linka č. 4, ktorá spája Pod Strání s Terminálom HD. Zahájenie jej prevádzky súviselo so zrušením niektorých spojov liniek 1 a 2. 

V súvislosti s dodaním deviatich nových trolejbusov Škoda 30Tr SOR vybavených trakčnými batériami bola od februára 2019 zahájená prevádzka ďalších dvoch liniek, kde sa nezávislosti trolejbusov na vrchnom vedení využíva. Elektrická trakcia novo obsluhuje rozvíjajúcu sa sídliskovú oblasť Plachta a nahrádza tiež čiastočne autobusy na linke 27 spájajúcej Sliezske a Moravské Predmestia. 

 Linky 
V Hradci Králové bolo v apríli 2020 v prevádzke 8 trolejbusových liniek.
Linka č.ZDodĺžkaDoba jazdyOd rokuCez (vybrané zastávky)Poznámka1Terminál HDKluky planetárium6,8 km
(7,6*)20 min
(23*)1993Hlavní nádraží, OD Tesco a Atrium, Střelnice, Lipky, Fakultní nemocnice, Hotel Garni, Futurum, Na Brně, Na Plachtě, Nový Hradec KrálovéÚsek Nový Hradec – Kluky nie je pod trakčným vedením. Z NHK sem zachádza len vybrané spoje. Obsluhujú prevažne kĺbové vozidlá, okrem spojov do Klukov.2Terminál HDNový Hradec Králové7,4 km24 min1949Hlavní nádraží, Ulrichovo náměstí, Adalbertinum, Magistrát města, Zimní stadion, Hotel Garni, Futurum, Na Brně, Na PlachtěObsluhované prevažne kĺbovými vozy.3Slezské př. - CihelnaPlačice10 km
(8,5*)32 min
(28*)1949Slezské př. - nádraží, Alessandria, Sever střed, Dopravní podnik, Magistrát města, Centrál, OD Tesco a Atrium, Hlavní nádraží, ZVU, Kukleny náměstí, Kukleny AlbertČasť spojov nezachádza do Plačic, ale končia na zastávke Kukleny Albert.4Terminál HDPod Strání6 km21 min2019Hlavní nádraží, OD Tesco a Atrium, Centrál, Muzeum, Magistrát města, Zimní stadion, Hotel Garni, Futurum, Na Brně, PalachovaLinka jazdí len vo všedné dni. Obsluhované prevažne kĺbovými vozy.6Terminál HDSlezské př. - Cihelna5 km17 min1995Hlavní nádraží, Ulrichovo náměstí, Adalbertinum, Magistrát města, Průmyslová škola, Alessandria, Slezské př. - nádražíČiastočne obsluhujú kĺbové vozy.7Terminál HDMalšovice - U Čechů4,6 km
(5,7*)16 min
(20*)1958Hlavní nádraží, OD Tesco a Atrium, Centrál, Muzeum, Magistrát města, Stará nemocnice, Na Kotli, Náhon, Husův pomníkNiektoré spoje jazdia cez nezatrolejovaný úsek Náhon, Štefcova, Kino Mladých, Čajkovského, Na Občinách, Husův pomník21Plachta - U ParkuPlachta - U Parku11,1 km27 min2019Na Brně, Futurum, Hotel Garni, Zimní stadion, Komenského, Magistrát města, Adalbertinum, Zimní stadion, Hotel Garni, Futurum, Na BrněOkružná linka, úsek Plachta - U Parku – Na Brně  nie je pod trakčným vedením.27Slezské př. - CihelnaPod Strání7,2 km21 min2019Slezské př. - nádraží, Alessandria, Průmyslová škola, Magistrát města, Adalbertinum, Zimní stadion, Hotel Garni, Masarykova, Benešova, PalachovaÚsek Hotel Garni, Masarykova, Benešova, Velkopopovická, Palachova nie je pod trakčným vedením.
*U dĺžky trate a doby jazdy je v zátvorke uvedená dĺžka, resp. čas, pri predĺženej (č. 1, č. 7), prípadne skrátené (č. 3), trase.

 Vozový park 
Pre zahájenie trolejbusovej prevádzky bolo do Hradca Králové dodaných päť kooperačných, francúzsko-českých trolejbusov Vetra-ČKD. Od 50. rokov už boli zakupované výhradne vozy česko-slovenské (Škoda 7Tr, Škoda 8Tr, Škoda 9Tr, Škoda 14Tr). V roku 1989 sa v Hradci prvýkrát objavili kĺbové trolejbusy (Škoda 15Tr). V rokoch 1997 až 2003 bol vozový park obnovovaný nízkopodlažnými vozmi Škoda 21Tr, vrátane prototypu trolejbusu s pomocným dieselagregátom 21TrACI. V roku 2010 boli dva vozy 15Tr odpredané firme Zliner Zlín, ktorá ich po oprave predala Dopravnému podniku mesta Ústí nad Labem.

V roku 2011 bolo v súvislosti so zaradením nových kĺbových nízkopodlažných trolejbusov Škoda 31Tr SOR predaných päť vozov 15TrM priamo do Ústí nad Labem. Dňa 15. septembra 2011 bol uvedený do prevádzky prvý štandardný nízkopodlažný trolejbus Škoda 30Tr SOR, vďaka čomu boli z prevádzky odstavené posledné dva vozy 14TrM. Po vyradení posledných dvoch trolejbusov 15Tr v roku 2012 (v prevádzke boli naposledy na jeseň 2011) sa Hradec Králové stal prvým mestom v Česku, kde bola ukončená prevádzka vozov tohto typu. Týmto krokom sa stala královohradecká trolejbusová prevádzka úplne nízkopodlažná.

V júli 2012 bol odstavený prototyp vozu 21TrACI a následne bol prevedený medzi múzejné trolejbusy. Zvyšné vozy 21Tr boli odpredané Dopravnému podniku mesta Brna (10 vozov 21Tr, 3 vozy 21TrAC), Dopravnému podniku mesta Ústí nad Labem (1 voz 21Tr, 2 vozy 21TrAC) a na Ukrajinu do Odesy (5 vozov 21Tr). 

V roku 2018 bolo zakúpených deväť vozov Škoda 30Tr SOR vybavených trakčnými batériami. V rámci dodávky sa tiež v Hradci Králové nakrátko objavil desiaty voz Škoda 30Tr SOR s akumulátormi, ktorý bol výrobcom následne prenajatý Dopravnému podniku hl. m. Prahy, kde je vedený pod evidenčným číslom 9506. Práve s týmto vozidlom bola v lete 2018 obnovena pravidelný trolejbusová prevádzka v Prahe. Začiatkom roku 2020 sa zapožičaný trolejbus vrátil z Prahy do Hradca Králové, kde získal evidenčné číslo 38.

V apríli 2020 boli v Hradci Králové v prevádzke tieto typy trolejbusov:

ObrázokTypModifikácie a podtypyDodávky v rokochPočet(k 11. 4. 2020)200px|Škoda 31Tr SOR v Hradci KrálovéŠkoda 31Tr SORŠkoda 31Tr SOR2011–201313200px|Škoda 30Tr SOR v Hradci KrálovéŠkoda 30Tr SORŠkoda 30Tr SOR2011–202028

 Referencie 



 Iné projekty 

Kategória:Doprava v Hradci Králové
Hradec Králové